text stringlengths 0 17.2k |
|---|
ilyo janet apwile ukusoma uyu kalata ni cikanga umutima ulepuke ku bukali |
neco e nshita joni amushilile amalaya ya kucapa |
ukucapa kwine ailecita fye cipyucipyu ifyakufwala teti fibute na bwinobwino iyoo |
bushiku bumo ku welufeya kwali ukucimfyanya kwa bakashana ukuti basale umusuma ukucila bonse |
janet alomba ulusa lwa kuti ayemonako joni aibukisha ifyo bamukonkomeshe kuli bashifyala ukutalusha janet kuli bakapenta |
akana ati iyoo ine teti nkuleke ukuya ku cilonganino ca musango uyu |
pantu nalishiba abakashana balongana ku fyangalo fya musongo uyu ifyo baba tababa na misango ineine |
janet ayasuka bukalibukali ati nga baba shani |
bushe benda ubwamba pa bantu pakuti utile tababa na misango ineine |
joni nshileti benda ubwamba imilandile yabo ne mifwalile yabo tafyawama |
kanshi umwanakashi uwaupwa kabili uwacindama tafwile kusangwa ku kucimfyanya kwa musango uyu iyoo |
janet kanshi walosha mukuti ine nshacindama ici ndefwaya ukuyako |
joni umfwa janet ine umweo wandi tawandosha ku kufwaya ukuuma abanakashi |
nomba nga wakonkanyapo ukunjasuka butumpebutumpe nalakuma nombaline |
awe janet aibukisha ubulamba bwakwa joni abwela atalala |
lelo nangu atalele ifi umutima waiswile insele sha kutuka joni |
joni eshiba ifyaletontonkanya janet nga kuti balekana apo pene |
janet asansamwike fye ubushiku bumo ilyo joni amusendele ku biaolo pa citukutuku |
nomba ku mulandu wa mano ya bukapenta |
janet aileposa amano ku kalumendo kamo ifi aka ndebele |
mukwai kuti nga basekesha nako kwati babeleshanya kale |
kuli joni kwena alelandako fye limolimo ukwabula no kuposako amano kwati te mulume wakwe |
joni camupesha amano pa kumona ifyo umukashi wakwe apoosa amano ku kalumendo kambi |
kashi pa kwishiba bwino icali mu mano yakwa janet joni atala afumapo abepekesha mu kufwaya fwaka |
nomba pakuti amone bwino ifyo ulya cilumendo alecita na janet aileiminina pa mulola apakuti alebamona fye beka bena tabalemumona |
janet atala acebaceba pa kumona joni nga ali mupepil amona tali mupepi |
awe asengelela kuli cilumendo abika no kuboko petanta lyakwa cilumendo |
cilumendo abwela akumbatila na janet abika no kuboko kumbi mu musana wakwa janet |
joni apo eminine umutima walafwaya ukufimina pa mutwe |
neco amona janet pakwikala te wakubwesha ne ndeleshi bwinobwino kuti atangalele fye na menso alafwebulwila cilumendo |
joni afilwa ukushipikisha ayapo |
cilia bamumona elyo bati baleilinganya bwino bwino |
cilya joni afika alaeba cilumendo ati |
bushe iwe walishiba ukuti ine ne joni ncaya abantu batumpa nga iwe |
cilumendo aisaima aipusha joni bukalibukali ati walosha mwi iwe |
mukwai na kacona bakabepesha fye ku kwanguka joni aleka na ku ikofi pa cikumbi ca linso lya mulumendo na mbee |
cilumendo ayapona nga filya |
joni alailumba no kuilumba ati wankutika ne mwana wa mubemba calesa nook nafuma bonse tuli nkakashi |
ngo letwala amasange ulebwelelamo ne toloshi ku minwe ku bundebele |
cilumendo aisaima na pa menso napalubana ku mulopa icikumbi nacilepuka |
kwena nga filya batila umulume wa mbwa tafwa ku kuulu |
aposa ikofi joni asoola joni ukupoosa limbi kabili cilumendo ayapona ubuseneme |
apo pene na bakanyangu bafika babekata bonse babili |
bakanyangu ico baishibe joni balamwebaula fye abati |
yangu ba bowa ee kanshi na imwe kuti mwalacita shani ulubuli muno cintubwingi |
ala kuti mulelekelako aba bambi bakawayawaya |
nga kanshi cinshi calubana apa pene |
joni ati kwena shikulu mwitila bwalwa nakolwa |
nge fyo abengi banjishiba ubwalwa ine nwa fye panono ico naumina uyu mulumendo ipusheni umukashi wakwe uyu |
e wishibe ifyo bacilacita pano |
janet ati asoseko joni aleka na ku lupi ati fye janet pa menso na waa janet atala ashinguluka awa ne ndeleshi shawa na ku menso |
ala te pa kusebana kuli janet nici fye abasungu baleta bakaputula bamukati nga cayafishe no kushimika |
ilyo bakanyangu bapwa ukunashanasha joni umutima bamweba ukubwelelamo ku nganda janet wena banushalika abati |
iwe lolela kuno kwine pakuti umwina mobe umutima ufuuke tulekutwala panuma pantu nga mwaya nankwe alekuuma sana |
awe nacine pashipita inshita bakanyangu batwala janet ku nganda |
basanga joni ubukali nabupwaaleseka alenwa na tii uo apangile umwine |
joni cilia amona janet pa mwinshi alamweba ati ingila mayo nacipwa wisakamana |
batila imiti ipalamene taibula kuliila gwema |
joni aleta tii umbi apangila bakanyangu balanwa |
cilya bapwa ukunwa bashalikapo joni baya no kuya |
inshiku shakonkelepo janet aleti nga aibukisha lulya lupi lwamupupwishe nge nkoko bacinja |
awe alatiina sana ukukalifya joni umutima nakabili |
ubushiku bushilile kantu joni na janet nabekala mu nganda balelya ubwali |
baumfwa pa ciibi nko nko nko kuti ukwisulako bamona fye mukalamba wa mangalo mu mufulira donat chembe |
bwangubwangu joni ati eya ba chembe mukulu pitileni kuno tebulo tuleya ifwe |
kabili alangilila ba chembe ku mukashi wakwe ati |
aba e ba chembe abangalila amangalo muno mufulira |
kabili aeba ba chembe ati mukwai uyu e mukashi wandi janet phiri |
pa mulandu wa kuti balelya ubwali janet aposesha ba chembe ku kuso nga filya bacita bashikautu |
ba chembe baikala elyo batampako ilyashi abati |
mwandini ba bowa mukulu ico baendela te cimbi |
lelo line twapoka kalata ukufuma ku banensu ku ndola |
bali no kwisa ku kutamfye mpapa na ifwe pa cibelushi ca mulungu walaisa |
e uku nati kanjembeshibishe bekale abaiteyanya |
nakabili na pa kuti mukese kuli plakatishi pali citatu pa nshita ya three thirty pm |
joni nototela san aba chembe |
pali citatu nkesa pa nshita iyo ine mwalumbula |
ba chembe babashalikapo babwelelamo kumwabo |
icipande calenga cine lubali |
ubushiku ba ndola baishile ku cibansa ca mupila ica mu mufulira kwaishile no wa ku ibele |
pa kuya ku cibansa joni aeba janet ati nga ulefwaya ukuyatambako umupila ipekanye twalaima pa three koloko |
janet te pa kutemwa ayasamba na bwangubwangu abwela alafwala na busakabusaka |
cilya calatwala mu three koloko joni alafwala na malaya ya mupila apo nishi janet alesakula bwinobwino umushishi wakwe |
pa kumona joni mu malaya ya mupila janet aumfwa na kacilumba mu mutima pa kupwa kuli cilumendo acindama ifi |
janet alaisala mu nganda joni ayabuula icitukutuku |
cilya abwela asanga janet alemulolela pa lubansa joni alisha ne citukutuku banina balaya na ku cibansa |
mupepi ne cibansa utwaice twalalumba atuti jonie jonie jonie |
joni pa kumona ifyo asansamuka aimya fye ukuboko pa kubaposha |
pa four koloko ba ndola na ba mufulira abe tiimu lya pa kubala baponenamo mu cibansa |
joni aleta pa right inside |
e kuti joni aleti nga aikata umupila janet apo ekele te pa kulumba |
amatiimu yonse yalemoneka kwati nayalingana amaka |
kanshi kwali ukushotana pa nshita itali limbilimbi nishi ne fipanda nabacinja |
joni apokelela umupila uwa mu mulu goalie wa ba ndola wena aletontonkanya ukuti nalimo joni alebala anyantepo |
yaba tata bola afikilila fye ku lukasa lwakwa joni ili na mu isumbu muli na ndola |
apo abantu icibansa conse kuti nga balumba joni bulanda |
awe mukwai bashotana bashotana wasuka no mupila wapwa |
ba mufulira bacimfya abanabo pa kubengisha akakato kamo bena abanabo nakalya |
janet pa kusanga joni eka e waingishe |
kuti cilya bakumana janet afukatila joni ati wabomba sana we mutemwishi wandi |
Subsets and Splits
No community queries yet
The top public SQL queries from the community will appear here once available.